પ્રદીપેસિંહ અને તેમના મિત્ર વર્ધમાનસિંહને નોકરીની જરૂર હોવાથી કલ્પેશભાઇ તેમજ તેમની પત્ની અને પિતરાઇભાઇની વાત પર વિશ્વાસ કરીને ૩૭ લાખ રૂપિયા ટુકડેટુકડે કલ્પેશભાઇને આપ્યા હતા. રૂપિયા આપી દીધા બાદ તારીખ ૧ એપ્રિલ, ર૦૧૭ના રોજ કલ્પેશભાઇએ એફસીઆઇના સહીસિક્કાવાળા એપોઇન્ટમેન્ટ લેટર આપ્યા હતા અને પ્રદીપસિંહને ઘોડા કેમ્પ ખાતે અને વર્ધમાનસિંહને ગાંધીનગર ખાતે નોકરી મળશે તેવું જણાવ્યું હતું. એપોઇન્ટમેન્ટ લેટર આપ્યા બાદ બન્ને જણાને ટ્રેનિંગ માટે પટણા અને બિહાર જવાનું કલ્પેશભાઇએ કહ્યું હતું. બન્ને જણાં પટણા રેલવે સ્ટેશન પર ઊતર્યા ત્યારે ત્યાં હરીશ નામની વ્યકિત પ્લેટફોર્મ પર મળી હતી, જ્યાં તમારે ટ્રેનિંગ કરવાની જરૂર નથી તેમ કહીને બન્ને જણાને અમદાવાદ પરત મોકલી દીધા હતા. અમદાવાદ આવ્યા બાદ બન્ને જણાને એક મહિના સુધી નોકરી નહીં મળતાં પ્રદીપસિંહે કલ્પેશભાઇ પાસે રૂપિયા પરત માગ્યા હતા. રૂપિયા પરત નહીં આપતાં કલ્પેશભાઇએ ૧ર લાખ રૂપિયાના ચેક આપ્યા હતા, જે બાઉન્સ થતાં અંતે પ્રદીપસિંહે નરોડા પોલીસ સ્ટેશનમાં પતિ-પત્ની અને પિતરાઇ ભાઇ વિરુદ્ધમાં ફરિયાદ કરી છે.